**Opis predmetu zákazky**

**Profylaktika servopohonov AUMA**

Predmetom zákazky je vykonanie základnej profylaktickej činnosti na servopohonoch AUMA v celkovom počte 33ks uvedených v Prílohe č. 1a Výzva na predkladanie ponúk *„Zoznam servopohonov ZEVO“* dvakrát (2x) ročne, pozostávajúcu z nasledujúcich činností:

* základná údržba - vizuálna kontrola servopohonu, kontrola mazacích náplní, kontrola pevnosti skrutkových spojov,
* kontrola nastavenia servopohonu,
* nastavenie servopohonu,
* kontrola funkčnosti servopohonu,
* kontrola ovládacej jednotky AUMA MATIC,
* zmeranie hodnoty tepelných ochrán,
* zmeranie izolačných stavov vinutia elektromotora.

Súčasťou profylaktických činností bude aj vystavenie a doručenie protokolu o vykonaní profylaktickej skúšky, ktorý musí obsahovať:

* zoznam kontrolovaných servopohonov AUMA,
* stav kontrolovaných servopohonov AUMA,
* zistené vady na servopohonoch AUMA,
* návrh riešenia odstránenia zistených vád.

V prípade zistenia vady na servopohone AUMA Objednávateľ vystaví Objednávku na vykonanie pozáručných servisných prác podľa bodu *„Pozáručný servis servopohonov AUMA“* tohto opisu predmetu zákazky. Zhotoviteľ zistenú vadu odstráni na základe Objednávky za cenu dohodnutú podľa Prílohy č. 2 Výzvy na predkladanie ponúk, ktorá da stane Prílohou č. 2 Zmluvy.

Servis môže byť vykonávaný iba v prípade pravidelnej odstávky ZEVO, ktorá sa koná každoročne v jesennom prípadne aj v jarnom termíne. O termínoch odstávok ZEVO bude objednávateľ zhotoviteľa informovať bez zbytočného odkladu po tom, čo bude termín odstávky známy, najneskôr desať (10) dní pred plánovanou odstávkou ZEVO. Zhotoviteľ sa zaväzuje vykonať Servis v čase plánovanej odstávky ZEVO, inak zodpovedá objednávateľovi za škodu vrátane ušlého zisku.

Cena profylaktickej činnosti musí obsahovať všetky súvisiace náklady ako sú napr. dopravné náklady, čas strávený na ceste, atď.

**Záručný servis servopohonov AUMA**

Obstarávateľ požaduje poskytnutie záruky za kvalitu poskytnutého servisu v trvaní dvanásť (12) mesiacov a na použité náhradné diely dvadsaťštyri (24) mesiacov odo dňa podpisu protokolu o vykonaní profylaktickej činnosti, protokolu o vykonaní záručného servisu a protokolu o vykonaní pozáručných prác. Obstarávateľ požaduje v prípade potreby vykonanie záručného servisu servopohonov AUMA, pričom prevzatie musí byť potvrdené formou protokolu o vykonaní záručného servisu, ktorý musí obsahovať zoznam servopohonov AUMA, na ktorých bol vykonaný záručný servis, zistenú záručnú vadu, spôsob odstránenia vady a zoznam vymenených vadných komponentov. V prípade preukázania oprávnenej reklamácie všetky náklady spojené so servisným výjazdom preberá dodávateľ. V prípade, že sa bude jednať o neoprávnenú reklamáciu náklady spojené so servisným výjazdom znáša objednávateľ podľa sadzieb v bode č.2 a č.3 podľa Prílohy č. 2 Výzvy na predkladanie ponúk, ktorá sa stane Prílohou č. 2 Zmluvy + použité ND. Obstarávateľ požaduje nástup na záručné servisné práce **do** **troch (3) pracovných dní** od nahlásenia záručnej vady, resp. podľa dostupnosti predpokladaných ND, aby nebol potrebný opätovný výjazd.

**Pozáručný servis servopohonov AUMA**

Výjazd servisného technika na základe nahlásenia poruchy alebo požiadavky na diagnostiku, odstránenie poruchy, nastavenie servopohonov AUMA a súvisiaca dodávka náhradných dielov. Výjazd servisného technika sa požaduje **do** **troch (3) pracovných dní** od stanoveného termínu, alebo podľa dohody v prípade nepredvídaných preukázateľných okolností, resp. podľa dostupnosti predpokladaných ND, aby nebol potrebný opätovný výjazd.

Pozáručné servisné práce budú zhotoviteľovi fakturované samostatne hodinovou sadzbou servisného technika a sadzbou cestovných náhrad.

Všetky plánované nastavenia servopohonov AUMA alebo opravy napr. odstránenie porúch s výmenou náhradných dielov budú vykonávané zhotoviteľom na základe jeho písomnej ponuky odsúhlasenej objednávateľom.

Prevzatie pozáručných servisných prác sa potvrdí protokolom o vykonaní pozáručného servisu.

**Nákup a dodanie servopohonov AUMA**

Dodávka servopohonov AUMA sa bude realizovať len v prípade potreby a vždy po písomnej objednávky doručenej zhotoviteľovi Ceny sú záväzné podľa Prílohy č. 2 Výzvy na predkladanie ponúk, ktorá sa stane Prílohou č. 2 .

**Nákup a dodanie náhradných dielov pre servopohony AUMA**

Obstarávateľ určí fixnú sadzbu (budget) na nákup a dodanie náhradných dielov. Táto položka je pevne určená obstarávateľom, je to nesúťažná položka.

V prípade, ak je v rámci servisného úkonu (opravy) potrebné dodanie a montáž náhradných dielov, zhotoviteľ použije originálne náhradné diely. Objednávateľ vylučuje použitie repasovaných alebo inak upravovaných náhradných dielov.

Cena náhradných dielov musí byť obvyklá na trhu s maximálnou odchýlkou + 5 % od výšky cien na trhu. Na potrebné náhradné diely doručí pred opravou zhotoviteľ objednávateľovi aktuálnu cenovú ponuku. V prípade, ak objednávateľ vyhodnotí cenovú ponuku vyššiu ako je aktuálna ponuka trhu, požiada zhotoviteľa o úpravu ceny náhradných dielov s dodržaním odchýlky + 5 % od výšky cien na trhu. Ak zhotoviteľ neupraví cenovú ponuku v súlade s požiadavkou objednávateľa, je oprávnený nakúpiť náhradné diely u iného hospodárskeho subjektu, ktorý ponúkol nižšiu cenu v rámci prieskumu trhu.

Obstarávateľ požaduje od zhotoviteľa preukázanie originality použitých náhradných dielov a to najneskôr pri odovzdaní protokolov o oprave.

**Školenie obsluhujúceho personálu Obstarávateľa**

* pre pracovníkov MaR a Zmenových elektrikárov
* nastavenie pohonu za prevádzky (koncové polohy, vysielač polohy, kontrola káblov a pripojení, úprava konektorových dutiniek)
* počet školení: 2x počas trvania zmluvy
* počet ľudí na školení: 10 pracovníkov